armvectores/hy_wikipedia_2023 huggingface dataset:
Բուզըրքի

Բուզըրքի, գյուղ Արևմտյան Հայաստանում, Բիթլիսի վիլայեթի Էրունի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Թաթուլ Հակոբյան (այլ կիրառումներ)

Թաթուլ Հակոբյան անվամբ հայտնի են մի քանի անձնավորություններ.

Թաթուլ Աշիկի Հակոբյան — հայ լրագրող։
Թաթուլ Երվանդի Հակոբյան — ՀՀ պետական գործիչ, ՀՀ առողջապահության նախարարի տեղակալ (2002-2010)։
Ռոգոզեննի

Ռոգոզեննի (ռուս.՝ Рогозенный), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Ցիլմա գետի աջ ափին՝ 360 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000078809
Կոդը ըստ հիդրոլոգիական հետազոտության (ՌԴ) — 103007880
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Քնձմնձուկ

Քնձմնձուկ (լատ.՝ Thalictrum), գնձմնձուկ, գունդատ, գորտնուկազգիների (հրանունկազգիներ) ընտանիքի, բազմամյա խոտաբույսերի ցեղ։ Հայտնի է մոտ 250 (այլ տվյալներով՝ 120) տեսակ։


== Հայաստանում ==
ՀՀ-ում՝ 6 տեսակ՝ 

դեղին քնձմնձուկ (Thalictrum flavum),
փոքր քնձմնձուկ (Thalictrum minus),
գարշահոտ քնձմնձուկ (Thalictrum foetidum) և այլն։Հանդիպում է գրեթե բոլոր մարզերում։ Աճում է չոր տափաստանային, միջին և վերին լեռն, գոտիներում, անտառոտ, խոնավ վայրերում, այգիներում և այլն։ Հիմնականում մարգագետնային (նաև դաշտային) մոլախոտ է։


== Կենսաբանական նկարագիր ==
Ցողունը ճյուղավորվող է, բարձրությունը՝ 10-125 սմ։ Տերևները հերթադիր են, եռմասնյա կամ փետրաբաժան։ Ծաղկաբույլը հուրանանման է, ծաղիկները՝ մանր, անշուք, կանաչակարմրավուն։ Ծաղկում է մայիս-օգոստոսին։
Ծաղկի բանաձևը.
  
    
      
        ∗
        
          P
          
            4
          
        
        
        
          A
          
            ∞
          
        
        
        
          G
          
            
              
                5
                −
                8
              
              _
            
          
        
      
    
    {\displaystyle \ast P_{4}\;A_{\infty }\;G_{\underline {5-8}}}
  ։
Պտուղը բազմընկուզիկ է։ Սերմերը մանր են։


== Քիմիական կազմ ==
Դեղաբույս է. պարունակում է ալկալոիդներ, եթերայուղեր, վիտամին C, ներկանյութ և այլն։


== Կիրառություն ==
Պատրաստուկներն օգտագործվում են մալարիայի, դեղնախտի, ընկնավորության, թարախային վերքերի և այլ հիվանդությունների բուժման համար։ Ունի միզամուղ հատկություն։ Թունավոր է, մեղրատու, որոշ տեսակներ գեղազարդիչ են։


== Ծանոթագրություններ ==
Ուխվաժ (այլ կիրառումներ)

Ուխվաժ, կարող է վերաբերել՝

Ուխվաժ - գետ Ռուսաստանում, Ավնյուգայի վտակը
Ուխվաժ - գետ Ռուսաստանում, Պինգիշայի վտակը
Ուխվաժ - գետ Ռուսաստանում, Տյոդայի վտակը
Սուրբ Աստվածածին եկեղեցի (Նորք-Մարաշ)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի, հայկական առաքելական եկեղեցի Երևանի Նորք-Մարաշ թաղամասում։


== Պատմություն ==
Սուրբ Մարիամ Աստվածածին եկեղեցին նախկինում կոչվել է Սուրբ Մարինոս։ Գտնվում է Երևանի Նորք-Մարաշ թաղամասի բարձունքին։ Նախկինում գտնվել է երևանցի անվանի ձեռնարկատեր Տեր-Ավետիքյանների ամառանոցային այգու մոտ։
1679 թվականի աղետալի երկրաշարժի ժամանակ եկեղեցին ավերվել է։ XX դարի սկզբին եկեղեցին կրկին կառուցվել է Տեր-Ավետիքյան եղբայրների միջոցներով։
Սուրբ Մարիամ Աստվածածնի տոնին ավերակ եկեղեցի էին այցելում բազմաթիվ ուխտավորներ ինչպես Նորքից, այնպես էլ այլ բնակավայրերից։
1990 թվականի ապրիլից սկսվեց եկեղեցու վերակառուցումը։ Նախաձեռնողը Նորք-Մարաշի բնակիչներն էին՝ «Նորք-Մարաշ» հայրենակցական միության հանգանակած միջոցներով։ Եկեղեցին կրկին գործում է 1995 թվականից։


== Արտաքին հղումներ ==
Նորք-Մարաշ, Սուրբ Աստվածածին եկեղեցի Archived 2016-12-06 at the Wayback Machine.
Վոնու

Վոնու, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Լոս Անջելես շրջան (Կալիֆոռնիա)

Լոս Անջելես շրջան (անգլ.՝ Los Angeles County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 10515 կմ² է, բնակչությունը՝ 9818605 մարդ (2010 թ. տվյալներով)։ Շրջկենտրոնն է Լոս Անջելես բնակավայրը։ Կազմավորվել է 1850 թվականին։
Ժան-Պիեռ Պապեն

Ժան-Պիեռ Պապեն (ֆր.՝ Jean-Pierre Papin, նոյեմբերի 5, 1963 թվական, Բուլոն-սյուր-Մեր, Ֆրանսիա), ֆրանսիացի անվանի ֆուտբոլիստ, հարձակվող։ 1991 թվականի «Ոսկե գնդակի» դափնեկիր։ 2009 թվականին «Ֆակտյուր Բիգանո» սիրողական թիմում վերսկսել է խաղային կարիերան։


== Ակումբային կարիերա ==
Պապենը Ֆրանսիայի հավաքականում անց է կացրել 54 խաղ և դարձել է 30 գոլի հեղինակ։ Մասնակցել է աշխարհի 1986 թվականի առաջնությանը (բրոնզե մեդալակիր) և Եվրոպայի 1992 թվականի առաջնությանը։ 1995 թվականին ավարտել է միջազգային կարիերան։ 
«Ոսկե գնդակի» դափնեկիր է (1991)։ 5 տարվա ընթացքում անընդմեջ (1988-1992) եղել է Ֆրանսիայի առաջնության լավագույն ռմբարկու։


== Ձեռքբերումներ ==
«Ոսկե գնդակի» դափնեկիր. 1991
ԱԱ-1986-ի բրոնզե մեդալակիր
ՈՒԵՖԱ Չեմպիոնների Լիգայի հաղթող. 1994 («Միլան»)
ՈՒԵՖԱ Եվրոպայի Լիգայի հաղթող. 1996 («Բավարիա Մյունխեն»)
Ֆրանսիայի չեմպիոն (4). 1989, 1990, 1991, 1992 («Օլիմպիկ» Մարսել)
Իտալիայի չեմպիոն (2). 1993, 1994 («Միլան»)
Իտալիայի Սուպերգավաթի հաղթող. 1992 («Միլան»)
Բելգիայի գավաթի հաղթող. 1986 («Բրյուգե»)
Ֆրանսիայի գավաթի հաղթող. 1989 («Օլիմպիկ» Մարսել)
Ֆրանսիայի տարվա լավագույն ֆուտբոլիստ (2). 1989, 1991
Ֆրանսիայի առաջնության լավագույն ռմբարկու (5). 1988 (19 գոլ), 1989 (22 գոլ), 1990 (30 գոլ), 1991 (23 գոլ) և 1992 (27 գոլ)
Եվրոպական չեմպիոնների գավաթի լավագույն ռմբարկու (3). 1990 (6 գոլ), 1991 (6 գոլ) և 1992 (7 գոլ) («Օլիմպիկ» Մարսել)
Եվրոգավաթներում ամենալավ ֆրանսիացի ռմբարկուներց մեկը. 38 գոլ 56 եվրոգավաթային խաղերում (1985-1997)։ Հիմա ռեկորդը պատկանում է Թիերի Անրիին (59 գոլ 138 խաղում (սկսած 1995-ից)), սակայն Պապենը միջինում 1 խաղում խփել է 0,68 գոլ, իսկ Անրին՝ 0,43:
Մտնում է ՖԻՖԱ 100-ի մեջ։
IFFHS-ի միջազգային խաղերում աշխարհի լավագույն ռմբարկու մրցանակի մրցանակակիր. 1991


== Ելույթների վիճակագրություն ==


== Ծանոթագրություններ ==
Խալարչա

Խալարչա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բանքալար (փողոց)

Բանքալար քադդեսի (թուրքերեն՝ Bankalar Caddesi, բառացի «Բանկային փողոց»), փողոց Ստամբուլի պատմական Քարաքոյ թաղամասում։ Բանքալար փողոցը եղել է Օսմանյան կայսրության ֆինանսական կենտրոնը։ Այստեղ են եղել բանկերի կենտրոնակայանները, ֆինանսական ինստիտուտները, ապահովագրական ընկերությունները, ներառյալ նաև Բանկ Օտոմանը և Օսմանյան ֆոնդային բորսան։ Այս կառույցները մինչ օրս օգտագործվում են որպես թուրքական բանկերի և այլ ֆինանսական կառույցների կենտրոնակայաններ։
Բանքալար փողոցը եղել է Ստամբուլի ֆինանսական կենտրոնը, ընդհուպ մինչև 1990-ական թվականների սկիզբը, երբ թուրքական բանկերի մեծ մասը տեղափոխվեցին Լևենտ և Մասլաք թաղամասերը։ 1995 թվականին, Ստամբուլի ֆոնդային բորսան տեղափոխվեց Սարըյեր շրջան։


== Տեսարժան վայրեր ==

Փողոցի արևելյան հատվածում է գտնվում Թյունելի հարավային կայարանը։ Կամոնդո աստիճանը, որը հանդիսանում է նեոբարոկկո և վաղ մոդեռն ոճի խառնուրդ, նույնպես գտնվում է Բանքալար փողոցում։ Կառուցվել է բանկիր Աբրահամ Կամոնդոյի ֆինանսավորմամբ։
Աստիճանները տանում են դեպի պատմական Ռույե Կամոնդո (ներկայումս՝ Բանքեր Սոքաք) և Kart Çınar Sokak (Բանքեր Սոքաքի արևմտյան շարունակությունը), որտեղ գտնվում են ջենովական Պալացցո դել Կոմունեի ավերակների (Palazzo del Comune, 1316 թվական), որը կառուցվել է Մոնտանո դե Մարինսոմի կողմից։ Դեպի արևմուտք գտնվում է Պոդեսթա Գալաթան, որի հարևանությամբ էլ գտնվում է Բերեքեթ Խանի շենքը։


== Ծանոթագրություններ ==


== Արտաքին հղումներ ==
Ottoman Bank Museum: History of the Ottoman Bank(անգլ.)
Կապիտան Ամերիկա։ Քաղաքացիական պատերազմ

Կապիտան Ամերիկա. Քաղաքացիական պատերազմ (անգլ.՝ Captain America: Civil War), հաջորդական սուպերհերոսային մարտաֆիլմ Marvel Studios-ի և Walt Disney Studios-ի կողմից։ Թվով երրորդ ֆիլմը Marvel-ի հերոս Կապիտան Ամերիկայի արկածների մասին։ Ինչպես նաև սա արդեն 13-րդ ֆիլմն է Marvel-ի կինեմատոգրաֆային աշխարհում։
Ֆիլմի պաշտոնական անվանումը արդեն հայտնի էր 2014 թվականի հոկտեմբերին։ Հենց այդ ժամանակվանից պարզ էր Դաունի կրտսերի մասնակցությունը, իսկ ավելի ուշ հայտնի դարձան նաև մնացյալ դերասանական կազմը։ Հիմնական նկարահանումները սկսել են 2015 թվականի ապրիլին Ատլանտայում և ավարտվել նույն թվականի օգոստոսին Գերմանիայում։
Ֆիլմի պրեմիերան տեղի է ունեցել 2016 թվականի մայիսի 6-ին։


== Սյուժե ==
Կառավարությունը ցանկանում է սահմանափակել սուպերհերոսների կարողությունները և որոշում է գրանցել նրանց։ Այս որոշումը պատճառ է դառնում քաղաքացիական պատերազմի՝ Երկաթե մարդու և Կապիտան Ամերիկայի միջև։


== Դերերում ==


== Ծանոթագրություններ ==
Բուբնով (այլ կիրառումներ)

Բուբնով, կարող է վերաբերել՝

Բուբնով - գյուղ, Ուկրաինայի Վոլինի մարզի Լոկաչինի շրջանում
Բուբնով - գյուղ, Ուկրաինայի Վոլինի մարզի Վլադիմիր-Վոլինի շրջանում
Բայդակովկա

Բայդակովկա (ռուս.՝ Байдаковка, բաշկիրերեն՝ Байдаковка), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 203 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բըրկ

Բըրկ, գյուղ Արևմտյան Հայաստանում, Բիթլիսի վիլայեթի Շիրվանի գավառակում։


== Բնակչություն ==
XX դարի սկզբին ուներ 13 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (322401-322500)

Աստերոիդների ցանկ (322301-322400)  • Աստերոիդների ցանկ  • Աստերոիդների ցանկ (322501-322600)
 Աստերոիդների ցանկ (322301-322400)  • Աստերոիդների ցանկ  • Աստերոիդների ցանկ (322501-322600)
Սուրբ Թեոդորոս եկեղեցի (Բագարան)

Սուրբ Թեոդորոս եկեղեցի (Բագարան), Մեծ Հայքի Այրարատ աշխարհի Արշարունիք գավառում, Բագարան գյուղի մոտ, Ախուրյանի գետաբերանից ոչ հեռու՝ ձորի գագաթին։ Շուշանիկ եկեղեցու դիմաց, կառուցվել է 7-րդ դարում։
Ըստ արձանագրությունների, այն հիմնադրել է Բուտ Առավելյան իշխանը 624 թվականին, բայց կառուցումը ավարտին է հասցրել իր կինը՝ Աննան, 631 թվականին։ Եկեղեցին ներքուստ և արտաքուստ խաչաձև է և շատ նման է Էջմիածնի տաճարին, որը համարվում է հայկական եկեղեցաշինության մեջ եզակի կոթողներից մեկը։


== Ծանոթագրություններ ==
Իմենե

Իմենե (ռուս.՝ Имэне), գետ Ռուսաստանում, հոսում է Նախասիբիրյան շրջանում, Ալթայի Հանրապետությունում։ Գետաբերանը տեղակայված է Սուենգա գետի ձախ ափով՝ 36 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի։Кабановка}}</ref>։

Ջրային օբյեկտի, պետական ջրային գրանցման կոդը - 13010100312115100005544
Հիդրոլոգիական ուսումնասիրությունների կոդը - 115100554
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լյուդվիկ Աշկենազի

Լյուդվիկ Աշկենազի (չեխ․՝ Ludvík Aškenazy, փետրվարի 24, 1921(1921-02-24)[…], Český Těšín - մարտի 18, 1986(1986-03-18)[…], Բոլցանո, Տրենտինո Ալտո Ադիջե, Իտալիա), չեխ գրող և լրագրող։


== Կենսագրություն ==
Լյուդվիկ Աշկենազին ծնվել է 1921 թվականի փետրվարի 24-ին Չեսկի-Տեշինում, չեխ-հրեական ընտանիքում։ 1939 թվականին Չեխոսլովակիայի բռնազավթումից հետո սովորել է Ստանիսլավովում (այդ ժամանակ՝ Լեհաստանի կազմում), իսկ Արևմտյան Ուկրաինայի՝ Խորհրդային Միությանը միանալուց հետո սովորել է Լվովի համալսարանում՝ ստանալով բանասեր-սլավոնագետի մասնագիտություն։ Պատերազմի սկզբում ներկալվել է և ուղարկվել Ղազախստան։ Մասնակցել է Երկրորդ համաշխարհային պատերազմին Չեխոսլովակիայի բրիգադի կազմում։ Չեխոսլովակիայի ազատագրումից հետո ապրել է Պրահայում, աշխատել է որպես լրագրող։ Հեղինակել է գրքեր, գրել «Մայիսյան աստղեր» (1959) ֆիլմի սցենարը։
1968 թվականին խորհրդային զորքերի՝ Չեխոսլովակիա մտնելուց հետո արտագաղթել է և ապրել Մյունխենում, իսկ 1976 թվականից հետո՝ Բոլցանոյում։
Լյուդվիկ Աշկենազին եղել է գերմանացի գրող Հայնրիխ Մանի փեսան։


== Ստեղծագործություններ ==
«Սև արկղիկ» (1964)
«Շան կյանքը և այլ պատմվածքներ»


== Ծանոթագրություններ ==


== Արտաքին հղումներ ==
Александр ЛЕЙЗЕРОВИЧ. Из «Черной шкатулки» Людвика Ашкенази Archived 2019-09-08 at the Wayback Machine.
Евгений Сухарев. Мой драгоценный Людвик Ашкенази
Арт-проект Двое. Людвик Ашкенази. Спектакль «Откуда берутся дети?»
Կանո Միցունոբու

Կանո Միցունոբու (ճապ.՝ 狩野 光信, 1561 կամ 1565, Yamashiro Province, Kinai, Ճապոնիա - ապրիլի 13, 1608(1608-04-13) կամ հուլիսի 15, 1608(1608-07-15), Կուվանա, Միե, Ճապոնիա), Աձուտի-Մամոյամայի ժամանակաշրջանի ճապոնացի նկարիչ, Կանո գեղարվեստի դպրոցի վարպետ։ 
Կանո Միցունոբուն նկարիչ Կանո Էյտոկույի որդին է, նկարիչ Կանո Տականոբուի եղբայրը։


== Կենսագրություն ==
Տարբեր ուսումնասիրություններում Կանո Միցունոբուի ծննդյան տարբեր տարեթվեր են  նշվում, առանձին ուսումնասիրողներ նշում են 1561 թվականը, մի շարք հրատարակություններում նշվում է 1565 թվականը։ Նրա մասին պատմական փաստաթղթերում առաջին հիշատակումը կապված է հոր՝ Կանո Էյտոկուի հետ համատեղ Աձուդի Օդի Նոբունագի ամրոցում զարդանկարի աշխատանքների կատարմանը։ Հոր հետ միասին նա աշխատել է նաև Օսակայի ամրոցում, Կիոտոյի կայսերական պալատում, Ձյուրակուդայի պալատում մասնակցել է տպավորիչ զարդանկարների ստեղծման աշխատանքներին։ Տոյոտոմի Հիդեյորին Կանո Միցունոբուին պատվիրում է կատարել Սյոկոկու-ձի վանքի մեծ դահլիճի առաստաղի նկարազարդման աշխատանքները։
Հոր մահից հետո 1590 թվականին Կանո Միցունոբուն ղեկավարում է Կանոյի դպրոցը։ Իր աշխատանքների հիմնական մասը նա ստեղծել է 17-րդ դարի առաջին տասնամյակում։  Նա շարունակեց աշխատանքները Կիոտոյի Կայսերական պալատում և բազմաթիվ խոշոր պատվերներ ստացավ, սակայն որպես ղեկավար այդքան էլ շրջահայաց և հաջողակ չէր, ինչպես հայրը։ Ղեկավարելու հմտությունների և քաղաքական նրբազգացության պակասի պատճառով նա կորցրեց բազմաթիվ պատվերներ և հարուստ հովանավորների, որոնք տեղափոխվեցին մրցակից Հեսեգավայի գեղարվեստի դպրոց։ Դպրոցը անկում ապրեց, մինչև այն պահը, երբ նրան օգնության ձեռք մեկնեցին իր հարազատները Կանո Տանյուն, Կանո Նաոնոբուն և Կանո Յասունոբուն։ Կանո Միցունոբուն համարվում է Կանոյի դպրոցի և իր հոր ոճերի և ավանդույթների շարունակողը, բայց նա ստեղծեց նաև իր ուրույն ոճը գեղանկարչության մեջ։ Ծառերի, ծաղիկների և այլ բնական միջավայրի տարրերի պատկերման ընթացքում Միցունոբուն մեծ քանակությամբ ոսկու գույներ էր օգտագործում, ինչպես իր նախորդները, բայց նա ջանում էր դրանք օգտագործել նկարի ավելի թեթև և նրբագեղ տարրերի ստեղծման ժամանակ։ Պատկերի ռիթմը լիովին տարբերվում է, հոր Կանո Էյտոկուի աշխատանքների համեմատ այն ավելի հանգիստ է և կառուցված է  նկարի հիմնականում ուղղահայաց հերթագայությամբ, հորիզոնական ուղղությունը ունի երկրորդական նշանակություն։ Բույսերի խմբի հերթագայությունը իրականացվում է որպես դեկորատիվ մանրամասն, ավելի խիտ խմբերը փոխարինվում են թեթևներով, նույն ձևով է կատարվում նաև ծաղիկների  հերթագայությունը։ Ի տարբերություն հոր, որը հաճախ պարզեցնում էր ձևերը, Կանո Միցունոբուն ընդհակառակը մշակում էր նրբագույն մանրամասները, նկարին տալով ավելի շատ դեկորատիվայնություն։


== Պատկերասրահ ==

		
		
		
		


== Գրականություն ==
Momoyama, Japanese Art in the Age of Grandeur, an exhibition catalog from The Metropolitan Museum of Art (fully available online as PDF), which contains material on Kanō Mitsunobu
Bridge of dreams: the Mary Griggs Burke collection of Japanese art, a catalog from The Metropolitan Museum of Art Libraries (fully available online as PDF), which contains material on Kanō Mitsunobu (see index)


== Ծանոթագրություններ ==
Բուրսֆրան լը Շապյու

Բուրսֆրան լը Շապյու  (ֆր.՝ Bourcefranc-le-Chapus ), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ռոշֆոր շրջանում։ Մտնում է Մարեն կանտոնի կազմի մեջ։ 
Համայնքի INSEE կոդ՝ 17058։


== Բնակչություն ==
Համայնքի բնակչությունը 2010 թվականին կազմում էր 3381 մարդ։


== Տնտեսություն ==
2010 թվականի տվյալներով 1969 աշխատունակ տարիքի մարդկանցից (15-64 տարեկան) 1337-ը տնտեսապես ակտիվ էին, 632-ը անգործունակ (ակտիվության ցուցանիշը 67,9 %, 1999 թվականին եղել է՝ 65,8 %)։ 1337 աշխատունակ բնակիչներից 1170-ը աշխատում էին (616 տղամարդ և 554 կին), անաշխատանք էին 167-ը (80 տղամարդ և 87 կին)։ 632 անգործունակ մարդկանցից 147-ը աշակերտներ կամ ուսանողներ են, 305-ը թոշակառու, 180-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Բուրսֆրան լը Շապյու (ֆր.)
Ռոբին Հարդի

Ռոբին Հարդի (անգլ.՝ Robin Hardy (Canadian writer), հուլիսի 12, 1952(1952-07-12), Հալիֆաքս, Կանադա - հոկտեմբերի 28, 1995(1995-10-28), Tonto National Forest), կանադացի լրագրող և հեղինակ։
Ծնվել է Նոր Շոտլանդիայի Հալիֆաքս քաղաքում և մեծացել է Մանիտոբա նահանգի Վինիպեգ քաղաքում և Օտտավայում, Օնտարիոյում։ Հարդին գրել է սովորել Ալբերտայի համալսարանում և իրավաբանի մասնագիտություն է ստացել Դոլհոուսի համալսարանում` նախքան Տորոնտոյում բնակություն հաստատելը, որտեղ նա դարձել է Կանադայում աչքի ընկնող The Body Politic գեյ ամսագրի հաստիքային գրող և խմբագիր։ Նաև ռադիոնյութեր է պատրաստել CBC Radio-ի համար, համագործակցել է այնպիսի պարբերականների հետ, ինչպիսիք են NOW, Canadian Forum և Fuse, եղել է Օնտարիոյի գեյերի և լեսբիների իրավունքների պաշտպանության միության ակտիվիստ և առաջին վճարվող աշխատակիցը։ 
1984 թվականին տեղափոխվել է Նյու Յորք, որտեղ եղել է Cloverdale Press-ի խմբագիրը և Publishing Triangle-ի հիմնադիր անդամներից մեկը։ Հարդին նաև շատ վեպեր է գրել դեռահասների համար, հեղինակել է գիտական-գեղարվեստական, առեղծվածային և սարսափ վեպեր, հիմնականում տպագրվելով գրական կեղծանուններով. Call of the Wendigo վեպը միակն է եղել, որը հրատարակվել է նրա իրական անվամբ։         
Նա նաև որպես ֆրիլանսեր համագործակցել է այնպիսի հրատարակչատների հետ ինչպիսիք են The Advocate-ն, Village Voicն և Penthouse-ը։ 
Հարդին իր կյանքի ընթացքում նաև պոեզիա է գրել, չնայած որ այն չի հրատարակվել որպես գիրք, սակայն «Ուրվականները» կարճ պատմվածքի տեսքով ներկայացվել է CBC Ամենամյա գրական մրցույթին։  
Հարդին 1993 թվականին տեղափոխվել է Արիզոնայի Թուսոն քաղաք։
1995 թվականի հոկտեմբերի 28-ին Հարդին մահացել է Արիզոնայի Տոնտո ազգային անտառում, արշավի ժամանակ։ Նրա անավարտ ոչ գեղարվեստական Тhe Landscape of Death: Gay Men, AIDS and the Crisis of Desire ձեռագիրը ավարտվել է Դավիդ Գրոֆի կողմից և հրատարակվել է 1999 թվականին` Crisis of Desire: AIDS and the Fate of Gay Brotherhood անվանումով։ Այդ գիրքը առաջադրվել է 12-րդ Լամբա գրական մրցանակին։   
Նրա թղթերից և ձեռագրերից շատերը պահվում են Նյու Յորքի հանրային գրադարանի արխիվներում։ Սքոթ Սայմոնսի և Նորման էլդերի հետ, նա դարձել է Իան Յանգի` 2013 թվականին հրատարակված Encounters with Authors: Essays on Scott Symons, Robin Hardy, Norman Elder գրքի գլուխներից մեկի քննարկման առարկան։  


== Ծանոթագրություններ ==
Օկտյաբրսկի Գորոդոկ

Օկտյաբրսկի Գորոդոկ (ռուս.՝ Октябрьский городок), գյուղ Ռուսաստանի Սարատովի մարզի Տատիշչևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լենինի փողոց (Ալուշտա)

Անվան այլ կիրառումների համար տե՛ս՝ Լենինի փողոց (այլ կիրառումներ)Լենինի փողոց (ռուս.՝ Улица Ленина), Ղրիմի Ալուշտա քաղաքի կենտրոնական փողոցը։ Անվանվել է համաշխարհային պրոլետարիատի առաջնորդ Վլադիմիր Լենինի պատվին։ Սկիզբ է առնում Օկտյաբրսկայա փողոցից և ավարտվում Սուդակսկայա փողոցի հետ հատումով։ Երկարությունը 2,5 կիլոմետր է։


== Նկարագրություն ==
Ալուշտա քաղաքի Լենինի փողոցը կենտրոնականն է քաղաքում։ Փողոցը ձգվում է ամբողջ քաղաքով, ունի երկու օղակաձև հանգույց։ Երթևեկությունը փողոցի մեծ մասում թույլատրված է։ Այստեղով երթևեկում են էիվ 2, 4, 5Ա, 6, 7, 8, 9 և 26 ռեյսային ավտոբուսները։ Կանգառները կոչվում են «Լենինի փողոց», «Միլիցիա» և ««Ալուշտա» գինու գործարան»։ Լենինի փողոցի 8-րդ տունը տեղական նշանակության ճարտարապետական ​​հուշարձան է, որը կառուցվել է 20-րդ դարի սկզբին։ Այստեղ այժմ գործում է քաղաքի գավառագիտական թանգարանը։
Հոկտեմբերյան հեղափոխությունից առաջ կոչվել է Կուտուզովի փողոց։
Լենինի փողոցը սկսվում է Օկտյաբրսկայա փողոցից, հատում Ուլու Ուզեն գետը, Գորկու փողոցի հետ օղակաձև հանգույցը, Կարլ Մարքսի փողոցը, Պարկովայա փողոցը, Կալյադինի նրբանցքը, Ռևկոմովսկի նրբանցքը, երկու անգամ` Վլադիմիր Խրոմիխի փողոցը, Սպորտիվնի նրբանցքը, Օվրաժնի նրբանցքը, Կրասնոարմեյսկայա փողոցի հետ օղակաձև հանգույցը, Դեմերջի գետը, Իվանովի նրբանցքը և ավարտվում Սուդակսկայա փողոցի հետ հատումով։ Փողոցում կա համարակալված 116 շինություն։ Երկարությունը 2,5 կիլոմետր է։
Լենինի փողոցի փոստային դասիչն է՝ 298500։


== Ծանոթագրություններ ==


== Աղբյուրներ ==
Улица Ленина в Алуште
Подробная карта Улица Ленина, город Алушта со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Алушта, улица Ленина Archived 2019-04-10 at the Wayback Machine.
Գերի (այլ կիրառումներ)

Գերի, կարող է վերաբերել՝

Գերի - քաղաք ԱՄՆ-ի Ինդիանա նահանգում
Գերի - գյուղ Կիպրոսի Հանրապետության Նիկոսիայի շրջանում, մայրաքաղաք Նիկոսիաից 10 կմ հարավ-արևելք
Վիկունիս

Վիկունիս, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Նուպար Ակիշյան

Նուպար Ակիշյան (ապրիլի 15, 1934(1934-04-15), Կիլիկիա, Թուրքիա - հունվարի 19, 1994(1994-01-19), Ֆրեզնո, Կալիֆոռնիա, ԱՄՆ), սփյուռքահայ գրող, արձակագիր, հրապարակախոս։


== Կենսագրություն ==
Նուպար Ակիշյանը ծնվել է Կիլիկիայի Գըրըգխան գյուղում։ Սովորել է Հալեպի Մեսրոպյան նախակրթարանում և Մելգոնյան կրթական հաստատությունում։ 1957 թվականին հաստատվել է ԱՄՆ-ում։ 1960 թվականին ավարտել է Կալիֆոռնիայի համալսարանը, 1965 թվականին՝ Բոստոնի համալսարանը։ Մասնագիտացել է բնագիտության բնագավառում։
1978 թվականից աշխատակցել է «Պայքար», «Զարթոնք», «Արև», «Նոր օր» պարբերականներին։ Ստեղծագործությունները նվիրված են սփյուռքահայ կյանքին, հայապահպանությանը։ Հանդես է եկել նաև Շահան Շահե կեղծանունով։


== Ստեղծագործություններ ==
Լույս են տեսել

«Հոսանքն ի վար» (1976 թ.)
«Անարգուած մարդիկ» (1978 թ.)
«Օտար անցորդը» (1986 թ.) պատմվածքների ժողովածուները
«Գաղթականները» (1983 թ.) վեպըՀեղինակ է նաև «Շահան Շահնուր» (1982 թ.), «Լեւոն Զաւէն Սիւուրմէլեան» (1984 թ.) մենագրությունների։


== Մրցանակներ ==
ՀԲԸՄ Ալեք Մանուկյան մշակութային հիմնադրամի մրցանակ, 1983 թ.
«Վարդգես և Ռիտա Պալյան» մրցանակ, 1987 թ.


== Երկեր ==
Հոսանքն ի վար (պատմվածքների ժողովածու), 1976 թ.
Անարգուած մարդիկ (պատմվածքների ժողովածու), 1978 թ.
Շահան Շահնուր (մենագրություն), 1982 թ.
Գաղթականները (վեպ), 1983 թ.
Լեւոն Զաւէն Սիւուրմէլեան (մենագրություն), 1984 թ.
Օտար անցորդը (պատմվածքների ժողովածու), 1986 թ.
Մարդը հողին վրա, Ե., 1987 թ.
Հողի և հացի մարդիկ (վեպ), Լոս Անջելես, 1990 թ.
Երբ դաշտերը կը մեռնին (պատմվածքներ), Լոս Անջելես, 1998 թ.


== Ծանոթագրություններ ==
Ուլյանովկա (գյուղ, Կոլոմենսկի շրջան)

Անվան այլ կիրառումների համար տե՛ս՝ ՈւլյանովկաՈւլյանովկա (ռուս.՝ Ульяновка), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քիգան Փալմեր

Քիգան Փալմեր (անգլ.՝ Keegan Palmer, մարտի 12, 2003(2003-03-12), Սան Դիեգո, Կալիֆոռնիա, ԱՄՆ), ամերիկա-ավստրալիացի սքեյթբորդիստ, Տոկիոյի 2020 թվականի Օլիմպիական խաղերի չեմպիոն։
Փալմերը ծնվել է Սան Դիեգոյում և երիտասարդ տարիքում տեղափոխվել Ավստրալիա, իսկ 14 տարեկանում դարձել պրոֆեսիոնալ սքեյթբորդիստ։ 2021 թվականին Փալմերի հովանավորներն են դարձել Nike SB-ն, Primitive-ը, Oakley-ն, Independent-ը, Bones Wheels-ը, Bronson-ը, Mob-ը և Boost-ը։ Փալմերն զբաղեցնում է 7-րդ տեղը World Skate դասակարգման պարկ դիսցիպլինայում։


== Կենսագրություն ==
Փալմերը ծնվել է 2003 թվականի մարտի 12-ին Սան Դիեգոյում ավստրալիացիների ընտանիքում։ Վաղ տարիքում Փալմերը Սան Դիեգոյից տեղափոխվել է Գոլդ Քոստ։ Թեև Փալմերն սկզբում հետաքրքրվել է սերֆինգով, սակայն սկսել է զբաղվել սքեյթբորդինգով։


== Կարիերա ==
2017 թվականին Փալմերը 14 տարեկանում հաղթել է Dew Tour am Bowl-ի եզրափակիչը։ Փալմերը Dew Tour-ում նորամուտը նշել է 2018 թվականին՝ եզրափակիչում գրավելով 7-րդ տեղը։ Մեկ տարի անց Dew Tour 2019-ի եզրափակիչում գրավել է 3-րդ տեղը՝ զիջելով միայն Պեդրո Բարրոսին ու Կորի Ջունոյին։ Նույն թվականին Փալմերը 4-րդ տեղն է զբաղեցրել Սան Պաուլոյում անցկացված աշխարհի առաջնությունում։ 2020 թվականին Փալմերը հաղթել է Skate Australia ազգային պարկի առաջնությունը։
2021 թվականին Փալմերը որակավորվել է 2020 թվականի Տոկիոյի Ամառային օլիմպիական խաղերի համար, որոնք մեկ տարով հետաձգվել են կորոնավիրուսի պանդեմիայի պատճառով։ 2021 թվականի օգոստոսի 5-ին Պալմերը Տոկիոյում անցկացված Ամառային օլիմպիական խաղերի պարկ դիսցիպլինայում տղամարդկանց շրջանում սքեյթբորդինգի մրցումներում նվաճել է ոսկե մեդալ։


== Ծանոթագրություններ ==
Նոյ (այլ կիրառումներ)

Նոյ, կարող է վերաբերել՝

Նոյ - հինկտակարանյան նահապետ
Նոյ - բիբլիական էպիկական ֆիլմ Դարրեն Արոնոֆսկու կողմից
Մարգարե (օպերա)

Անվան այլ կիրառումների համար տե՛ս՝ Մարգարե (այլ կիրառումներ)Մարգարե  (Le prophète), ֆրանսիացի երգահան Ջակոմո Մեյերբերի օպերա (grand opera) հինգ գործողությամբ։ Ֆրանսերեն լիբրետտոն՝ Էժեն Սկրիբի։ Առաջին ներկայացումը կայացել է Փարիզի օպերային թատրոնում 1849 թ. ապրիլի 16-ին՝ արժանանալով հանդիսատեսի ջերմ ընդունելությանը։ Համարվում է Մեյերբերի լավագույն ստեղծագործություններից մեկը։
Ժողովածու (4194)

Ժողովածու (4194), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4194 թվի տակ։ Ձեռագիրը գրվել է 19-րդ դարում։ Գրված է թղթի վրա, որը ունի 30 x 17 սմ չափս։ Գրված է միասյուն, երկսյուն, նոտրգրով, շղագրով։ Կազմը` կաշեպատ ստվարաթուղթ դրոշմազարդ։


== Բովանդակություն ==
Ռամգիրք
Ալքիմիա
Գուշակութիւն օդոց
Վիճակացոյց


== Ծանոթագրություններ ==
Պիլկանիեու (դեպարտամենտ)

Պիլկանիեու իսպ.՝ Departamento de Pilcaniyeu, դեպարտամենտ Արգենտինայում, Ռիո Նեգրո պրովինցիայի կազմում։ Տարածքը՝10 545 կմ2։ Բնակչությունը՝ 6,1 հազար մարդ։ Բնակչության խտությունը՝ 0,6 մարդ/կմ2։ Վարչական կենտրոնը Պիլկանիեուն է։


== Աշխարհագրություն ==
Դեպարտամենտը գտնվում է Ռիո Նեգրո պրովինցիայի արևմուտքում։ Սահմանակից է՝

հյուսիս-արևմուտքում՝ Էլ Կուի դեպարտամենտին,
արևմուտքում՝ Վենտիսինկո դե Մայո դեպարտամենտին,
հարավում՝ Նորկինկո դեպարտամենտին,
արևելքում՝ Բարիլոչե դեպարտամենտին,
հյուսիս-արևելքում՝ Նեուկեն պրովինցիային.


== Խոշորագույն բնակավայրեր ==
Կադիլակ ռեքորդս

Կադիլակ ռեքրդս» (անգլ.՝ Cadillac Records), Դարնել Մարտինի երաժշտական ֆիլմը՝ նկարահանված 2008 թվականին։


== Սյուժե ==
Այս ֆիլմը կադիլակի, ռոքնռոլի, չիկագոյան բլյուզի և հենց 1950-ականների Չիկագոյի մասին է։ Լեոնարդ Չեսը  (Էդրիեն Բրոուդի), հրեական ծագմամբ լեհ գաղթական է, որը դարձել է «Chess Records» լեյբլի հիմնադիրը, ինչը բացել է երաժշտության ձայնագրման դռները աֆրոամերիկացի կատարողների համար։ «Կադիլակ ռեքորդսը» ազդել է ԱՄՆ-ի այնպիսի երաժշտական լեգենդների վրա, ինչպիսիք են՝ Մադի Ուոթերսը, Լեոնարդ Չեսը, Լիթլ Ուոլթերը, Հոուլին Ուոլֆը, Էտա Ջեյմսը, Չաք Բերին, Վիլի Դիքսոնը և բրիտանական The Rolling Stones խումբը։


== Դերերում ==
Էդրիեն Բրոուդի՝ Լեոնարդ Չես
Բեյոնսե Նոուլս՝ Էտա Ջեյմս
Joshua Alscher՝ Միք Ջագեր
Էմմանուել Շրիկի՝ Ռևետա Չես
Mos Def՝ Չաք Բերրի
Մարկ Բոնան՝ Քիթ Ռիչարդս
Գաբրիել Յունիոն՝ Ժենևա Ուոտերս
Columbus Short՝ Լիթլ Ուոլթեր
Նորման Ռիդուս՝ Չես ընկերության երաժշտական օպերատոր
Ջեֆրի Ռայտ՝ Մադի Ուոթերս
Cedric the Entertainer՝ Վիլլի Դիքսոն
Թամի Բլանշար՝  Իզաբել Ալեն
Իմոն Ուոքեր՝ Howlin' Wolf
Էրիկ Բոգոսյան՝ Ալան Ֆրիդ
Շիլո Ֆերնանդես՝ Ֆիլ Չես
Ջեյ Օ. Սանդերս՝ պարոն Ֆեդեր
Ջիլ Ֆլինտ՝  Շելլի Ֆեդեր
Դեքստեր Դարդեն՝  Ժենևա Ուոթերսի դեռահաս որդին


== Հետաքրքրիր փաստեր ==
Ֆիլմում երևում է Լեոնարդ Չեսի եղբայր Ֆիլը, բայց լռության է մատնվում այն, որ նրանք երկուսով են հիմնել և ղեկավարել «Chess Records»-ը
2008 թվականին կրկին ստեղծվում է «Chess Records»-ի մասին պատմող ֆիլմ «Who Do You Love?» անվանմամբ


== Արտաքին հղումներ ==
Պաշտոնական կայք
Cadillac Records(անգլ.) ֆիլմը Internet Movie Database կայքում
«Cadillac Records»(անգլ.) ֆիլմը Allmovie կայքում:
«Cadillac Records»(անգլ.) ֆիլմը Box Office Mojo  կայքում
Cadillac Records(անգլ.) ֆիլմը Rotten Tomatoes կայքում


== Ծանոթագրություններ ==
Եվրատեսիլ 1963 երգի մրցույթ

«Եվրատեսիլ 1963 երգի մրցույթը» դարձել է Եվրատեսիլի 8-րդ մրցույթը և տեղի է ունեցել 1963 թվականի մարտի 23-ին Մեծ Բրիտանիայի մայրաքաղաք Լոնդոնի BBC Television Centre-ում։ Մրցույթի ազգային հեռարձակող կազմակերպությունը եղել է British Broadcasting Corporation (BBC)։


== Հղումներ ==
Եվրատեսիլի պաշտոնական կայք
Ռեդկոդուբ (Միլլերովսկի շրջան)

Ռեդկոդուբ (ռուս.՝ Редкодуб), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Պերվոմայսկի գյուղական համայնքի կազմի մեջ։
Ֆուտբոլի Իտալիայի գավաթ

Ֆուտբոլի Իտալիայի գավաթ (իտալերեն՝ Coppa Italia), ամենամյա ֆուտբոլային մրցաշար, որը անցկացվում է իտալական ֆուտբոլային ակումբերի միջև 1922 թվականից։ Եզրափակիչ հանդիպումը անցկացվում է Հռոմում։
Ջուլիա Գրիզի

Ջուլիա Գրիզի (իտալերեն՝ Giulia Grisi, մայիսի 22, 1811(1811-05-22)[…] կամ հուլիսի 28, 1811(1811-07-28), Միլան, Իտալիայի թագավորություն - նոյեմբերի 29, 1869(1869-11-29)[…], Բեռլին, Պրուսիայի թագավորություն), իտալացի օպերային երգչուհի (սոպրանո), հայտնի երգիչ, ով դասվում է Մարիա Մալիբրան և Պոլինա Վիարդո ականավոր վարպետների շարքին։


== Կենսագրություն ==
Ջուլիա Գրիզին օպերային երգչուհի Ջուզեպինա Գրասինիի զարմուհին է, կոնտրալտո-երգչուհի Ջոիդիտի Գրիզիի կրտսեր քույրը և պարուհի Կառլոտա Գրիզիիի զարմուհին, տենոր Ջովանի Մարիոյի կինը։ 
Բազմիցս ելույթ է ունեցել նույն բեմում բարիտոն Անտոնիո Տամբուրինիի հետ, և նրանց դուետը քննադատների կողմից ճանաչվել է լավագույններից մեկը Եվրոպայում։ 1868 թվականին նա Ջոակիննի Մարիոյի հետ կատարել է կոմպոզիտոր Ջոակինո Ռոսինի «Ստաբատ մատեր» (անգլ.՝ Stabat Mater) ստեղծագործությունը՝ վերջինիս հուղարկավորության ժամանակ։
Գնացքով դեպի Սանկտ Պետերբուրգ ուղևորության ընթացքում Գրիզին և Մարիոն վթարի են ենթարկվել Բեռլինում։ Նրանք ոտքով են հասել Բեռլին։ Գրիզին ցրտից և այդ պատահարից հիվանդացել է, և մոտ մեկ ամիս հետո մահացել։ Այդ ժամանակ Մարիոն Սանկտ Պետերբուրգում էր։


== Ստեղծագործություն ==
Առաջին կատարողն է Ադալժիզա (Բելինիի «Նորմա») և Նորինա (Դոնիցետիի «Դոն Պասքուալե») դերերի։ Գրիզին ամուսնու հետ միասին բազմաթիվ ելույթներ է ունեցել Ռուսաստանում, որտեղ մեծ հաջողություններ է ունեցել։
Թատերագետ և դրամատուրգ Ֆ․ Կոնին ասել է.

Ըստ գրականագետ Բոտկինի.


== Ծանոթագրություններ ==


== Արտաքին հղումներ ==
ЭСБЕ/Гризи, Джулия
Կոտորակային բյուրեղացում

Կոտորակային բյուրեղացում, նյութերի բաժանման և մաքրման եղանակ։ Իրականացնում են լուծույթը սառեցնելով, լուծելիությունը փոքրացնող քիչ քանակի նյութ ավելացնելով կամ հաստատուն ջերմաստիճանում լուծիչը հեռացնելով։ Բաժանման արդյունավետությունը կախված է բաղադրիչների քանակների հարաբերությունից, լուծելիությունից, ինչպես նաև բյուրեղացման պայմաններից։ Կոտորակային բյուրեղացումը բազմափուլ պրոցես է և կիրառում են քիմիական հատկություններով մոտ նյութերը. օրինակ, նիոբիումի ու տանտալի, ռադիումի և բարիումի միացությունները իրարից բաժանելու համար։
Յանոշ Գյորյոչ

Յանոշ Գյորյոչ (հունգ.՝ Göröcs János, մայիսի 8, 1939(1939-05-08), Գանտ, Բիչկեի շրջան, Ֆեյեր, Հունգարիայի թագավորություն - փետրվարի 23, 2020(2020-02-23), Բուդապեշտ, Հունգարիա),  հունգարացի ֆուտբոլիստ, հարձակվող և կիսապաշտպան։ 


== Կենսագրություն ==
Յանոշ Գյորյոչը առավել հայտնի է «Ույփեստ» ակումբում խաղալով։ Նա հետագայում հանդես է եկել «Տատաբանյա» ֆուտբոլային ակումբում։
Գյորյոչը Հունգարիայի հավաքականի կազմում անցկացրած 62 խաղում դարձել է 19 գոլի հեղինակ։ 1960 թվականի Օլիմպիական խաղերում Հունգարիայի հավաքականի հետ նվաճել է բրոնզե մեդալ։ Հետագայում Յանոշ Գյորոչը դարձավ Ույփեստի մարզիչը։


== Մրցանակներ ==
1960 թվականի Օլիմպիական խաղերի բրոնզե մեդալակիր Հունգարիայի հետ
Երրորդը՝ Հունգարիայի հետ 1962 թվականի աշխարհի առաջնությունում
Հունգարիայի չեմպիոն 1960, 1969, 1970, 1971 և 1972 թվականներին Ույփեստի կազմում։
Հունգարիայի փոխչեմպիոն 1961, 1962, 1967 և 1968 թվականներին Ույպեստի կազմում։
Հունգարիայի գավաթի հաղթող 1969 և 1970 թվականներին Ույփեստի կազմում։
Միջքաղաքային տոնավաճառների գավաթի եզրափակիչը 1969 թվականին Ույփեստի հետ։
Միտրոպայի գավաթի հաղթող 1973 և 1974 թվականներին Տատաբանյաի հետ։
Միտրոպա-Գավաթի եզրափակչի մասնակից 1967 թվականին Ույփեստի հետ։


== Մարզիչ ==
1987 թվական, Հունգարիայի գավաթի հաղթող Ույփեստի կազմում։
1987 թվական, Հունգարիայի փոխչեմպիոն  Ույփեստի կազմում։


== Ծանոթագրություններ ==


== Արտաքին հղումներ ==
«Olympedia – János Göröcs»։ www.olympedia.org։ Վերցված է 2022-04-29 
Pyramid A. W. E.։ «Magyar Olimpiai Bizottság»։ http://olimpia.hu/ (հունգարերեն)։ Վերցված է 2022-04-29 
Strack-Zimmermann Benjamin։ «Janos Göröcs (Player)»։ www.national-football-teams.com (անգլերեն)։ Վերցված է 2022-04-29
Այգեստան (Արարատի մարզ)

Անվան այլ կիրառումների համար տե՛ս՝ Այգեստան (այլ կիրառումներ)Այգեստան, գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից մոտ 4 կմ հյուսիս։ 


== Պատմություն ==
Գյուղը հիմնադրվել է 1831 թվականին։ Բնակիչների նախնիները եկել են Պարսկահայաստանի Խոյի և Սալմաստի գավառներից։ Մոտակայքում է գտնվում Բայրամ-Ալի ղշլաղ ավերակ բնակավայրը։


== Կլիման ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Այգեստանի մշտական բնակչությունը կազմել է 2397, առկա բնակչությունը` 2262 մարդ։ 1831 թվականից մինչ օրս գյուղի հիմնական բնակիչները հայեր են, որոնց նախնիներն այստեղ են եկել Պարսկահայաստանի Խոյի և Սալմաստի գավառներից 1828-1829 թվականներին։
Այգեստանի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ՝ լոլիկ, տաքդեղ, սմբուկ, ձմերուկ, սեխ, ինչպես նաև հացահատիկ։ Զբաղվում են նաև կաթնամսատու անասնապահությամբ, մեղվաբուծությամբ։ Պահուստային հողերը նույնպես յուրացվում են որպես այգիներ, վարելահողեր։ Կան նաև արոտավայրեր՝ մոտ 21 հա։


== Տես նաև ==
Այգեստանի պատմության և մշակույթի անշարժ հուշարձանների ցանկ


== Ծանոթագրություններ ==


== Արտաքին հղումներ ==
Այգեստան Archived 2014-09-12 at the Wayback Machine.
Արարատի մարզպետարան Archived 2012-04-13 at the Wayback Machine.
Հակոբ Առաքելյան (այլ կիրառումներ)

Հակոբ Առաքելյան անուն-ազգանունը կարող է վերաբերել՝

Հակոբ Առաքելյան (1913-194?), թղթակից։
Հակոբ Բարսեղի Առաքելյան (1894-1977), հայազգի դիմահարդար։
Հակոբ Մկրտչի Առաքելյան (1916-1985), բժիշկ։


== Ծանոթագրություններ ==
Տեյշեյրա (Պարաիբա)

Տեյշեյրա (պորտ.՝ Teixeira), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Սիերա դու Տեյշեյրաի կազմի մեջ։ Բնակչությունը կազմում 13 633 մարդ՝ 2007 թվականի տվյալներով։ Գրավում է 114,437 կմ2 տարածք։ Բնակչության խտությունը՝ 107,6 մարդ/կմ²։


== Պատմություն ==
Քաղաքը հիմնադրվել է 1859 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 23.498.398,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.022,06 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,624 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Տեյշեյրայի (Պարաիբա) մասին
Պիկավեռե (գյուղ, Կոոնգա շրջան)

Անվան այլ կիրառումների համար տե՛ս՝ ՊիկավեռեՊիկավեռե (էստ․՝ Pikavere), գյուղ Էստոնիայի Պյարնումաա նահանգի Կոոնգա շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վիսոտինո (գյուղ, Սուխոբուզիմսկի շրջան)

Վիսոտինո (ռուս.՝ Высотино), գյուղ Ռուսաստանի Կրասնոյարսկի երկրամասի Սուխոբուզիմսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7990) 1981 SN1

(7990) 1981 SN1, աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 26-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 3,063457 ա. մ., առավելագույնը մոտենում է 2,1275 ա. մ. հեռավորության վրա և հեռանում 3,9994 ա. մ.։ Արեգակի շուրջ մեկ ամբողջական պտույտ է կատարում 1958,47 երկրային օրվա ընթացքում, իր ուղեծրով շարժվելով միջինում 0,183817 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7990) 1981 SN1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վեսյոլի Ռազդոլ (գյուղ, Բրատսկոեի շրջան)

Անվան այլ կիրառումների համար տե՛ս՝ Վեսյոլի ՌազդոլՎեսյոլի Ռազդոլ (ուկրաիներեն՝ Веселий Роздол), գյուղ Ուկրաինայի Նիկոլաևի մարզի Բրատսկոեի շրջանում։
2001 թվականի տվյալներով Վեսյոլի Ռազդոլ գյուղում բնակվում էր 81 մարդ։ Բնակավայրը զբաղեցնում է 0,52 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թռչնաթաթ

Թռչնաթաթ (լատ.՝ Cleome), կապարազգիների ընտանիքի միամյա, բազմամյա խոտաբույսերի կամ կիսաթփերի ցեղ։


== Տեսակներ ==
Հայտնի է մոտ 70 (այլ տվյալներով՝ 150), ՀՀ-ում՝ 1 տեսակ՝ թռչնաթաթ վրացական (C. iberica)։


== Տարածում ==
Տարածված է Արարատյան գոգավորությունից մինչև միջին լեռն, գոտի (մինչև 2200 մ բարձրներում), Շիրակի, Գեղարքունիքի, Սյունիքի և այլ մարզերում։ Աճում է չոր, ցամաքային տարածքներում։


== Կենսաբանական նկարագիր ==

Խիտ, կարճ, կոշտ թավապատ, միամյա բույս է։ Ցողունը ճյուղավորվող է, բարձրձրությունը՝ 10-60 սմ։ Տերևները կոթունավոր են, եռմասնյա, ամբողջաեզր, երկարավուն, նշտարաձև։ Ծաղկաբույլը գագաթնային է, ողկուզանման, ծաղիկները՝ սպիտակ կամ դեղին։ Ծաղկում է մայիսի կեսին։ Պտուղը պատիճանման տուփիկ է։ Սերմերը մանր են, կլորավուն։


== Կիրառում ==
Ժողովրդական բժշկության մեջ արմատներն օգտագործում են որպես հականեխիչ միջոց։ Որոշ վայրերում սերմերն օգտագործում են որպես մանանեխին փոխարինող։ Թռչնաթաթ առաջացնում է ինքնուրույն համակեցություններ Սևանա լճի Թխենու ծաղիկը (1) և պտուղը (2) թխկի ավազուտներում և նպաստում դրանց բուսապատմանն ու ամրացմանը։


== Տաքսոնոմիա ==


===== Տեսակներ =====

Տեսակներից մի քանիսը՝


== Ծանոթագրություններ ==


== Գրականություն ==
Haston, E.; Richardson, J.E.; Stevens, P.F.; Chase, M.W. & Harris, D.J. (2007)։ A linear sequence of Angiosperm Phylogeny Group II families. International Association for Plant Taxonomy. Taxon 56(1)։ 7-12. HTML abstract
Hall, J.C.; Iltis, H.H. & Sytsma, K.J. (2004)։ Molecular phylogenetics of core Brassicales, placement of orphan genera Emblingia, Forchhammeria, Tirania, and character evolution. Systematic Botany 29։ 654—669.
Ռուհնու

Անվան այլ կիրառումների համար տե՛ս՝ Ռուհնու (այլ կիրառումներ)

Ռուհնու (շվեդերեն՝ Runö; լատիշ․՝ Roņu sala), կղզի Բալթիկ ծովի Ռիգայի ծոցում։ Պատկանում է Էստոնիային և վարչական առումով մտնում է Սաարեմաա նահանգի մեջ։ Կղզու մակերեսը կազմում է 11,9 կմ2։
Այստեղ բնակվում են 100-ց քիչ բնակիչներ, հիմնականում էթնիկ էստոնացիներ։ Մինչև 1944 թվականը կղզին դարերով բնակեցված է եղել էստոնական շվեդներով և այստեղ կիրառվում էր Շվեդիական օրենքները։
1944 թվականից հետո կղզին բնակեցվել է էստոնացիներով, ինչպես նաև այստեղ է տեղակայվել փոքր ռազմական կայազոր։ Բնակիչների թիվը երբևիցե չի գերազանցել 400-ը, և 1970-ականներին տեղի ունեցած փոթորիկից հետո Ռուհնույի բնակչության մեծ մասը վերաբնակեցվել է։
Էստոնիայի անկախության վերահաստատումից հետո, 1991 թվականին, շինությունները, հողը և ունեցվածքը Ռուհնույի վրա հանձնվել է Էստոնիա վերադարձած մարդկանց, ովքեր ներկայացրել էին ունեցվածքի պահանջներ։ Ռուհնույի դեպքում դրանք հիմնականում Շվեդիայում ապաստան ստացած մարդիկ էին։
Ռուհնույի վրա աշխատում է օդանավակայանը, որտեղից իրականացվում են շաբաթական թռիչքներ դեպի Պյառնու և Կուռեսաառե։ Ամռանը այս թռիչքները կատարվում են շաբաթը երկու անգամ։
Կղզու վրա գտնվում է քառանկյուն աշտարակով փարոս, որը տեղակայված է կղզու ամենաբարձր կետում, Հաունյեռե բլուրի վրա։ Այն պատրաստվել է Ֆրանսիայում և տեղափոխվել և տեղադրվել է Ռուհնու կղզու վրա 1877 թվականին։ Փարոսի նախագծողն է եղել Գուստավ Էյֆելը։


== Տես նաև ==
Էստոնական շվեդներ
Էստոնիայի կղզիներ
Էստոնական Ռուհնու ոչխար


== Ծանոթագրություններ ==


== Արտաքին հղումներ ==
Ռուհնու (էստոներեն)
DMOZ Ռուհնու - Անգլերեն կայքերի ընտրանի կղզու մասին (անգլ.)
Փեբե (Իդևսի հարսնացու)

Անվան այլ կիրառումների համար տե՛ս՝ Փեբե (այլ կիրառումներ)Փեբե, Լևկիպպեի դուստրը, Իդևսի հարսնացուն, որին փախցրեցին Դիոսկուրոսները։


== Ծանոթագրություններ ==
Ազատության արձանը (նկար)

Աշխատանքներ Ազատության արձանի վրա (անգլ.՝ Working on the Statue of Liberty, նաև հայտնի է որպես Ազատության արձանը, անգլ.՝ Statue of Liberty), ամերիկացի նկարիչ և նկարազարդող Նորման Ռոքուելի կտավը, որը ստեղծվել է 1946 թվականին։ Պատկերում է աշխատողների, որոնք մաքրում են Նյու Յորքում տեղակայված հայտնի Ազատության արձանի՝ վեր ձգված ձեռքի ջահը։


== Ստեղծում ==

Նկարն ստեղծվել է «The Saturday Evening Post» հրատարակության շապիկի համար, թողարկվել է 1946 թվականի հուլիսի 6-ին՝ օգտագործելով էսքիզները, որոնք Ռոքուելն արել է 1946 թվականի մարտին։ Նկարի վրա պատկերված են բանվորներ, որոնք մաքրում են Ազատության արձանի ջահի վրայի սաթի գույն ունեցող ապակին։ Նման մաքրում կատարվում է ամեն տարի հուլիսին։ Ռոքուելի նկարում պատկերված է արձանի միայն մի փոքր մասը՝ ջահը, ձգված ձեռքը 13 մետր երկարությամբ, ինչպես նաև արձանի գլխի մի մասը։ Մարդկանց ուրվագծերը նկարված են պարզ երկնագույն երկնքի ֆոնի վրա։ Հինգ աշխատողներ կախված են ապահովագրական պարաններից։ Դրանցից մեկը Ռոքուելի ինքնադիմանկարն է, իսկ մյուսը, որը արտասովոր է, աֆրոամերիկացի է (կարմիր վերնաշապիկով)։ Ոչ սպիտակամորթ մարդուն սպիտակամորթների հետ հավասար ընդգրկված լինել  աշխատանքներում, ըստ երևույթին, առաջին անգամ նկատվել է միայն 2011 թվականին։ Այն հակասում էր «The Saturday Evening Post»-ի քաղաքականությանը, որը գործում էր նկարի ստեղծման ժամանակ, երբ աֆրոամերիկացիների պատկերվում էին միայն ստորադաս դերում (ինչ կարելի է տեսնել, օրինակ, նույն 1946 թվականի «Տղան վագոն-ռեստորանում» նկարում)։


== Պատկերը Օվալաձև սենյակում ==
Կտավը ձեռք է բերել Սթիվեն Սփիլբերգը, որը այն հանձնել է Սպիտակ տան մշտական հավաքածուին 1994 թվականին։ Այն կախված էր Օվալաձև աշխատասենյակում Բիլ Քլինթոնի, Ջորջ Բուշի և Բարաք Օբամայի վարչակազմերի ժամանակ, առավել հաճախ եղել է նախագահական աշխատասեղանի ձախ կողմում՝ պահարանի կամ Ֆրեդերիկ Ռեմինգթոնի քանդակով զարդարված սեղանի վրա։ Օբաման նկարը տեղափոխել է բուխարու մոտ՝ Մարտին Լյութեր Քինգ Կրտսերի կիսանդրու վերևում։ Հայտնի է, որ 2017 թվականի հունվարին՝ Դոնալդ Թրամփի երդմնակալությունից անմիջապես հետո, պատկերը դեռ եղել է Օվալաձև աշխատասենյակում։ Սակայն ավելի ուշ՝ 2017 թվականին, ըստ մամուլի հաղորդագրությունների, նկարը փոխարինվել է Էնդրյու Ջեքսոնի դիմանկարով։

Ազատության արձանը Օվալաձև աշխատասենյակում

		
		


== Ծանոթագրություններ ==
Իչկալա

Իչկալա (ռուս.՝ Ичкала), գյուղ Ռուսաստանի, Նովոսիբիրսկի մարզի Սևերնի շրջանի կազմում։
Բնակչությունը 1996 թվականին գրանցված տվյալներով կազմում էր 157 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յահյա Հակկի

Յահյա Հակկին  (արաբ․՝  يحيى حقي‎‎, հունվարի 7, 1905(1905-01-07), Կահիրե, Եգիպտոսի խեդիվատ, Օսմանյան կայսրություն - դեկտեմբերի 9, 1992(1992-12-09), Կահիրե, Եգիպտոս), եգիպտացի վիպասան է, էսսեիստ և կարճ պատմվածքների գրող, համարվում է ժամանակակից եգիպտական կարճ պատմվածքի հիմնադիրներից մեկը։
Յահյա Հակկին ծնվել է 1905 թվականին Կահիրեում, թուրքական միջին խավին պատկանող ընտանիքում։ Նա ավարտել է Կահիրեի իրավաբանական ֆակուլտետը և որոշ ժամանակ Ալեքսադրիայում է աշխատել իր մասնագիտությամբ։ 1929 թվականին միանում է դիվանագիտական կորպուսներին և ծառայության է անցնում Ջիդդայում, Հռոմում, Փարիզում և Անկարայում։ 1952 թվականին նշանակվել է Լիբիայում դեսպան։
Իր գրական գործունեության ընթացքում նա հրապարակել է կարճ պատմվածքների 7 ժողովածու և չնայած դրանց քչությանը, այս ժողովածուները մեծ դեր են խաղացել իրենց գեղարվեստական արժեքով և իրենց ազդեցությունն են ունեցել հետագա եգիպտացի գրողների վրա։
Հակկին իր պատմվածքներում գրական նոր մեթոդներ էր կիրառում, փորձում էր պատմվածքին նոր ձև տալ։ Նա իր պատմվածքներում ալեգորիա մտցրեց։ Ի տարբերություն իր շատ ժամանակակիցների Հակիի ուշադրության կենտրոնում հասարակության միջին խավը չէր և նա չէր փորձում տեսնել աշխարհը այս խավի տեսանկյունից։ Իր պատմվածքներում մեծ տեղ էր գտել Եգիպտոսի քաղաքային և գյուղական աղքատ խավը։ Այս մասին խոսելով Հակին դիպչում էր Եգիպտոսի հենց սրտին և բացահայտում էր Եգիպտոսի ստորին սոցիալական կյանքը։
Իր գրական գործունեության սկզբում Հակին համոզված էր, որ լավ նովելիստը պետք է հասկանա ոչ միայն առարկան և իր կերպարների բնույթը, բայց նաև սոցիալական ծիսակարգերը, կյանքի մանրամասները, արժեքների և հավատալիքների ամբողջությունը, ասացվածքները և այլն։ Հակիի ստեղծագործությունները բնորոշվում են գեղարվեստական հարստությամբ և յուրօրինակությամբ ի հակադրություն Թեյմուրի, ով նմանակում էր Մոպասանին կամ Լաշինի, ով ակնհայտորեն կրում էր Չեխովի ազդեցությունը։ Հակին չէր հանդիսանում եվրոպական որևէ գրողի ստվերը չնայած իր եվրոպական գրականության լավ իմացությանը։ Չնայած նա հիացած էր գերմանացի նովելիստ կոնկրետ նկարագրությունների տեխնիկայով և Դոստոևսկու հակվածությամբ անալիզի ենթարկել ներքին զգացմունքները։
Հակիի պատմվածքները կենտրոնանում են մարդու անհատականությունն է։ Կոնֆլիկտն իր պատմվածքում ունի 2 կողմ՝ ներքին կոնֆլիկտը, ինչպես նաև պայքարը գլխավոր հերոսի արտաքին աշխարհի հետ։ Յահյա Հակին իր ազդեցությունն է թողել շատ եգիպտացի նովելիստների վրա, որոնց թվում էր նաև Նագիբ Մահֆուզը։


== Օգտագործված գրականություն ==
Али-заде Э. А. Египетская новелла. М., 1974
Борисов В. М. Современная египетская проза. М„ 1961.
Долинина А. А. Очерки истории арабской литературы нового времени. Египет и Сирия. Публицистика 1870-1914. М., 1968.
Кирпиченко В. Н. Современная египетская проза. 60-70-е гг. М., 1986.
Крымский А. Е. История новой арабской литературы (XIX - начало XX века). М, 1971.
Сафронов В. В. Новая арабская литература. М., 1996.


== Ծանոթագրություններ ==
Մյանտյու յոկի

Մյանտյու յոկի (ռուս.՝ Мянтю-йоки), գետ Ռուսաստանում, հոսում է Կարելական ինքնավար հանրապետությունում։ Թափվում է Պանա յարվի Օլանգա լիճ։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000635
Հիդրոլոգիական ուսումնասիրությունների կոդը - 102000063
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մայրեկալ

Մայրեկալ, գետ Հայաստանի Տավուշի մարզում, Խնձորուտ գետի ձախ օժանդակը։ Սկիզբ է առնում Սպիտակաքար լեռան հյուսիսային լանջից և Արծվաբերդ գյուղից 9 կմ հարավ-արևմուտք միախառնվում մայր գետին։ Երկարությունը 6 կմ։


== Ծանոթագրություններ ==